b'\n_START_ARTICLE_\nStephen Gyllenhaal\n_START_SECTION_\nZasebno \xc5\xbeivljenje\n_START_PARAGRAPH_\nStephen Gyllenhaal se je rodil v Clevelandu, Ohio, kot sin Virginie Lowrie (rojene Childs) in Hugha Andersa Gyllenhaala. \xc4\x8clani dru\xc5\xbeine Gyllenhaal so potomci konjeni\xc5\xa1kega poro\xc4\x8dnika Nilsa Gunnessona Haala, ki je leta 1652 dobil plemi\xc5\xa1ki naziv, saj mu je \xc5\xa1vedska kraljica Kristina podelila grb in nov priimek,\xc2\xa0\xc2\xbbGyllenhaal\xc2\xab. Stephen Gyllenhaal je odrasel v predmestju Pennsylvanie, njegovi star\xc5\xa1i pa so ga vzgajali kot pripadnika cerkve splo\xc5\xa1na konvencija cerkve Novi Jeruzalem. Diplomiral je na kolid\xc5\xbeu Trinity v Hartfordu, Connecticut, leta 1972, in sicer z diplomo iz angle\xc5\xa1\xc4\x8dine. Njegov mentor na kolid\xc5\xbeu Trinity je bil pesnik Hugh Ogden._NEWLINE_32 let je bil poro\xc4\x8den s scenaristko Naomi Foner Gyllenhaal, dokler se nista leta 2009 tudi uradno lo\xc4\x8dila. Z biv\xc5\xa1o \xc5\xbeeno ima Stephen Gyllenhaal dva otroka, igralca Maggie Gyllenhaal in Jakea Gyllenhaala. Je tudi brat Andersa Gyllenhaala, enega izmed ustvarjalcev televizijske serije Miami Herald.\n_START_SECTION_\nKariera\n_START_PARAGRAPH_\nStephen Gyllenhaal je re\xc5\xbeiral filmsko verzijo romana Petea Dexterja, Paris Trout, ki je bila nominirana za pet emmyjev. Poleg tega je re\xc5\xbeiral epizodo ABC-jeve televizijske serije Twin Peaks in nato \xc5\xa1e mnoge epizode serij, kot sta \xc5\xa0tevilke in Blue Bloods._NEWLINE_Stephen Gyllenhaal je tudi pesnik. Njegova dela so bila objavljena v literarnih revijah, kot sta Prairie Schooner in Nimrod. Njegovo prvo pesni\xc5\xa1ko zbirko, imenovano Claptrap: Notes from Hollywood, je v juniju 2006 izdala zalo\xc5\xbeba Cantarabooks, manj\xc5\xa1a knji\xc5\xbeevna zalo\xc5\xbeba, ki jo je v New Yorku zasnoval Cantara Christopher._NEWLINE_Re\xc5\xbeiral je tudi prvo epizodo TNT-jeve televizijske serije The Warden, ki je temeljila na seriji knjig Lynde La Plante, The Governor. Serija govori o dinami\xc4\x8dni in ambiciozni \xc5\xbeenski, imenovani Helen Hewitt (Ally Sheedy), ki se zaposli kot mlada \xc5\xbeenska paznica strogo varovanega mo\xc5\xa1kega zapora (a la Oz). Najamejo jo predvsem zato, da bi \xc4\x8distila in mo\xc5\xa1ki v zaporu (katerih egi so bili mo\xc4\x8dno ranjeni, ko so jo imenovali za paznico) menijo, da bo v tej slu\xc5\xbebi zdr\xc5\xbeala le en teden.'